

**OBČINA RADLJE OB DRAVI**

Mariborska cesta 7, 2360 Radlje ob Dravi

## Datum: 27. 2. 2025

Številka: 6710-0001/2025/1-10

Na podlagi 10. člena Zakona o športu v Republiki Sloveniji (Uradni list RS, št. 29/17, 21/18 – ZNOrg, 82/20 in 3/22 – ZDeb), Resolucije o Nacionalnem programu športa v Republiki Sloveniji za obdobje 2014–2023 (Uradni list RS, št. 26/14 )in Odloka o postopku in merilih za sofinanciranje letnega programa športa v Občini Radlje ob Dravi (MUV, štev. 2/2025) Občina Radlje ob Dravi objavlja

### JAVNI RAZPIS

**za sofinanciranje letnega programa športa v Občini Radlje ob Dravi za leto 2025,**

**ki ga bo občina sofinancirala iz občinskega proračuna**

1. **Naziv in sedež naročnika:** Občina Radlje ob Dravi, Mariborska cesta 7, 2360 Radlje ob Dravi.
2. **Predmet razpisa:** Predmet razpisa je sofinanciranje letnega programa športa v Občini Radlje ob Dravi za leto 2025, za naslednje vsebine po nacionalnem programu športa v Republiki Sloveniji:

**1. ŠPORTNI PROGRAMI**

**1.2. Prostočasna športna vzgoja otrok in mladine**

**1.5. Športna vzgoja otrok in mladine usmerjene v kakovostni in vrhunski šport**

**1.6. Kakovostni šport**

**1.9. Športna rekreacija**

**1.10. Šport starejših**

**3. RAZVOJNE DEJAVNOSTI V ŠPORTU**

**3.1. Usposabljanje in izpopolnjevanje strokovnih kadrov v športu**

**3.3. Založništvo v športu**

**3.5. Informacijsko komunikacijska tehnologija na področju športa**

**4. ORGANIZIRANOST V ŠPORTU**

* 1. **Delovanje športnih organizacij**

**5. ŠPORTNE PRIREDITVE IN PROMOCIJA ŠPORTA**

* 1. **Športne prireditve**

1. **Pogoji za prijavo na razpis:** Pravico do sofinanciranja športnih programov imajo nosilci in izvajalci športne dejavnosti, ki izpolnjujejo naslednje pogoje:

* so registrirani in imajo sedež v občini najmanj eno (1) leto,
* imajo za prijavljene dejavnosti:
* zagotovljene materialne in prostorske pogoje ter ustrezno izobražen in/ali usposobljen strokovni kader za opravljanje dela v športu,
* izdelano finančno konstrukcijo, iz katere je razviden predviden vir prihodkov in stroškov za izvedbo dejavnosti,
* izvajajo športne programe, ki so predmet razpisa, najmanj 30 vadbenih tednov letno v obsegu vsaj 60 ur (po dve uri tedensko), razen v primerih, ko ne gre za sofinanciranje celoletnih športnih programov in je obseg izvajanja posameznega športnega programa v merilih drugače opredeljen,
* so v skladu z lastnim temeljnim aktom in urejeno evidenco članstva (športna društva in/ali zveze športnih društev) ter evidenco o udeležencih programa.

1. **Merila in kriteriji:** Izbrane programe bo Občina Radlje ob Dravi sofinancirala na podlagi Odloka o postopku in merilih za sofinanciranje letnega programa športa v Občini Radlje ob Dravi (MUV, štev. 2/2025).
2. **Okvirna višina sredstev za sofinanciranje *š*portnih programov v letu 2025:**

79.200,00 EUR.

1. **Roki in način prijave:** Vloge za dodelitev sredstev morajo prosilci poslati s priporočeno pošiljko ali oddati osebno na naslov: Občina Radlje ob Dravi, Mariborska cesta 7, 2360 Radlje ob Dravi, s pripisom: **VLOGA -NE ODPIRAJ- JAVNI RAZPIS-ŠPORT 2025,** in sicer **najkasneje do petka, 14. 3. 2025.**

Šteje se, da je prijava prispela pravočasno, če je bila oddana zadnji dan za oddajo prijav na pošti s priporočeno pošiljko ali do 14. ure osebno oddana v prostorih občine.

1. **Vsebina vloge:**

Vloga mora vsebovati:

* izpolnjene obrazce A 1/4- A 4/4 (podatki o prijavitelju, seznam članov in seznam registriranih tekmovalcev),
* izpolnjene obrazce B 1/10- B 10/10 (prijave programov),
* kopijo zaključnega računa (bilance) za leto 2023 (FURS)

1. **Datum odpiranja prijav: 19. 3. 2025**
2. **Rok v katerem bodo prijavitelji obveščeni o izidu javnega razpisa:** V roku 3 dni po pripravljenem predlogu izbora izvajalcev.
3. **Informacije:** Informacije in razpisno dokumentacijo lahko zainteresirani dobijo na sedežu Občine Radlje ob Dravi (mag. Marija Vrhovnik Čas, pisarna 315/III.) in na spletni strani Občine Radlje ob Dravi www.radlje.si.
4. Dodeljena sredstva morajo biti porabljena najkasneje do 31.12.2025.

Datum objave: 27. 2. 2025

**Župan Občine Radlje ob Dravi**

**mag. Alan BUKOVNIK**